recursal/SuperWikiNEXT-32B huggingface dataset:
**அதிகாரமளித்தல் திட்டம்** (*Empowerment Plan*) என்பது ஒரு அமெரிக்க மனிதாபிமான அமைப்பாகும், இது மில்வௌகி சந்திப்பு டிட்ராயிட்டில் அமைந்துள்ளது. வீடில்லாத பெண்களுக்கு வேலை வழங்குவதன் மூலமும், வீடற்ற தனிநபர்களுக்கு தேவைப்படும் மேற்சட்டை தயாரிப்பதன் மூலமும் வீடில்லாமையை சரிசெய்ய இந்த அமைப்பு செயல்படுகிறது.

பின்னணி
-------

டிட்ராய்டில் உள்ள கிரியேட்டிவ் ஸ்டடீஸ் கல்லூரியில் மாணவராக இருந்த வெரோனிகா ஸ்காட் அவர்களால் அதிகாரமளித்தல் திட்டம் 2011 இல் 501 (c) 3 இலாப நோக்கமற்ற நிறுவனமாக நிறுவப்பட்டது.

அங்கீகாரம்
----------

2010 ஆம் ஆண்டில், வெரோனிகா ஸ்காட் ஐ.நா.விற்கு ஒரு இளம் பெண் மாற்றுத் தயாரிப்பாளராகப் பேச அழைக்கப்பட்டார், மேலும் 2011 ஆம் ஆண்டில் கிளிண்டன் அறக்கட்டளையின் ஒரு பகுதியான கிளிண்டன் குளோபல் முன்முயற்சியால், அதிகாரமளிக்கும் திட்டத்தை உருவாக்குவதற்கான தனது உந்துதலில் பேசினார். 2012 இல், வெரோனிகா ஸ்காட்டிற்கு ஜான் எஃப். கென்னடி நூலக அறக்கட்டளையின் JFK புதிய எல்லைகள் விருது வழங்கப்பட்டது. இவர் கௌரவிக்கப்பட்ட இளைய நபராவார். மேலும் 2012 இல், ஸ்காட் டெடெக்ஸ் டிராவர்ஸ் சிட்டி மன்றம் மற்றும் டெடெக்ஸ் டெட்ராய்ட் வழியாக பேசினார்.

மேற்கோள்கள்
-----------

1. ↑  Conlin, Jennifer (February 29, 2012). "Altering Clothes, and Lives, With Design". *The New York Times*. .
2. ↑  Ovshinsky, Noah. "To Warm The Homeless, A Coat That's A Sleeping Bag".
**அத்திவெட்டி சௌந்தரேஸ்வரசுவாமி கோயில்** (*Arulmigu Sowndareswaraswamy Temple*) தமிழ்நாட்டில் தஞ்சாவூர் மாவட்டம், அத்திவெட்டி என்னும் ஊரில் அமைந்துள்ள சிவன் கோயிலாகும்.

வரலாறு
------

தலம் பஞ்சபூதலிங்கம் வழிபாடு ஐந்து ஆலயம் தனிதனியாக உள்ளது

மூலவர் - ஶ்ரீ சௌந்தரேஷ்வர் பெரியனழகிய பெருமான் ஆகயலிங்கம் தாயார் சௌந்திரநாயகி, அறம்வழர்தநாயகி

தலதீர்தம் - திருகுலம் தீர்தகிணறு இரண்டு உள்ளது

தல மரம் - இலுப்பை மரம் அத்திமரம்

இத்தல மூலவர் பிரம்மா பஞ்பூதலிங்கம் செய்து வழிப்பட்டர்(இங்கு வணங்கிய நிலையில் பிரம்மா தனி சன்னதியில் உள்ளார் 
மேலும் இத்தல இறைவன் மீது திருஞானசம்பந்தர் படல் பாடி உள்ளார் ஆலயம் சிதிலம் அடைந்தால் பாடல் சிதைந்து போனது பாடல் தேடப்பட்டு வருகிறது (கல்வெட்டு உள்ள ஆலயம் )

பின் பல்லவ மன்னார் பஞ்சபூதலிங்கற்கு ஐந்து ஆலயம்எழுப்பினர் களப்பிறர் படை எடுப்பாள்ஆலயம் அளிக்கப்பட்டு பின் கருவூரார் ஆனைபடி இந்த ஆலயம் ஶ்ரீ ராஜ ராஜ சோழனால் 1000 ஆண்டுகளுக்கு முன் புதுபிக்கப்பட்டது ஶ்ரீராஜேந்திர சோழனுக்கு பெயர் சூட்டும் விழா இங்கு நடந்தது என்பதை கல்வெட்டு சான்றாக உள்ளது ஆலயத்தில் நான்கு கல்வெட்டுகள் உள்ளது மற்றவை சிதிலம் அடைந்த நிலையில் உள்ளது.[]

ராஜேந்திர சோழன் இத்தல இறைவனை பிராத்தனை செய்து குழந்தை செல்வம் பெற்றார்

இந்த ஆலயம் தொடர்பான குறிப்பு கல்வெட்டுக்கள் தஞ்சைபெரிய கோவில் ,திரு காளத்தி, உத்திரகோசமங்கையில் உள்ளது இக் கல்வெட்டு ஆய்வில் உள்ளது

இங்கு உள்ள லிங்கம் மற்றும் நந்தி பல்லவர் காலத்தை சேர்ந்தவை இந்த ஆலயம் பல்வர்களாள் கட்டப்பட்டு பின் வந்த சோழர்கள் புதுப்பித்தனர் என்பது அகழ்வாய்வு மற்றும் தொல்லியல் துறையின் அறிக்கை

பல்லவர்கள் தங்கள் ஆச்சி பகுதியை 24 கோட்டங்களாகப் பிரித்து ஆச்சி செய்தனர் இந்த ஆலய கல்வெட்டில் பையூர்கோட்டம் என்பது ஊரின் பெயர் இந்த ஊர் பல்லவ 24 கோட்டங்களில் ஒன்று சான்றாக கல்வெட்டு உள்ளது

இக்கோயில் பதின்மூன்றாம் நூற்றாண்டைச் சேர்ந்தது.[]

கோயில் அமைப்பு
--------------

முழுவதும் சிதிலம் அடைந்த.நிலையில் இக்கோயிலில் சௌந்தரேஸ்வரர், அறம்வளர்த்தநாயகி,சௌந்திரநாயகி விநாயகர், முருகன், பைரவர் நந்தி ஆகிய சன்னதி மட்டும் உள்ளது நாவகிரக சன்னதி இல்லை. இங்குக் கோயில் தீர்தகுலம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
கிருஷ்ணகிரி அணைப் பூங்கா
**கிருட்டிணகிரி அணை**, கிருட்டிணகிரி மாவட்டத்தில் தென்பெண்ணை ஆற்றின் குறுக்கே கட்டப்பட்டுள்ள அணையாகும். இது கிருட்டிணகிரியிலிருந்து 7 கி.மீ தொலைவில் உள்ளது. இந்த அணை 1958இல் கட்டி முடிக்கப்பட்டு அப்போதைய தமிழக முதல்வரான காமராசரால் திறந்து வைக்கப்பட்டது. இதன் கொள்ளளவு 1666 மில்லியன் கன அடிகள். நீர்ப் பாசனம் பெறும் ஆயக்கட்டு பகுதியானது 3652 எக்டேர் நிலமாகும்.

பூங்கா
------

இந்த அணைப் பகுதியியில் அழகிய பூங்கா உள்ளது. அணையின் வலதுபுறம் 45 ஏக்கர் பரப்பளவிலும், இடதுபுறம் 15 ஏக்கர் பரப்பளவிலும் என மொத்தம் 60 ஏக்கர் பரப்பளவில் பூங்கா அமைந்துள்ளது. இந்த பூங்காவில் சிறுவர்களுக்கான விளையாட்டு உபகரணங்கள், புல்வெளிப் பகுதிகள், நீரூற்றுகள் போன்றவை அமைக்கப்பட்டுள்ளன. மேலும் இங்கு ஒரு மான் பண்ணையும் பராமரிக்கப்பட்டு வருகின்றது. இந்த பூங்காவுக்கு ஏராளமான சுற்றுலா பயணிகள் வந்து செல்கின்றனர்.

வரலாறு
------

கிருட்டிணகிரி பகுதியானது அவ்வப்போது கடும் வறட்சியால் பாதிக்கப்படும் பகுதியாக இருந்தது. தென்பெண்ணை ஆற்றின் கரையை ஒட்டியுள்ள விவசாயிகள் மட்டுமே ஆற்று நீரை ஏற்றம் முலம் எடுத்து தங்கள் வயல்களில் விவசாயம் செய்தனர். ஆனால் மற்ற விவசாயிகள் வறட்சியால் பாதிக்கப்பட்டவர்களாக இருந்தனர், இதனால் அப்போதைய காவேரிப்பட்டணம் சட்டமன்ற உறுப்பினரான சு. நாகராஜ மணியகாரர் தென்பெண்ணை ஆற்றின் குறுக்கே அணைகட்ட தமிழக அரசுக்கு கோரிக்கை விடுத்தார். இக்கோரிக்கை போதிய நிதி இல்லை என மறுக்கப்பட்டது. பின்னர் காமராசர் முதலமைச்சரான பிறகு அணை கட்ட சம்மதித்தார் என்றாலும் நிதிக்கு என்ன செய்வது என ராஜாஜியுடன் ஆலோசித்தபோது அவர் மத்திய அரசு வறட்சிக்காக நிதிவழங்கும் திட்டம் உள்ளது அந்த நிதியில் இருந்து அணையைக் கட்டலாம் என யோசனைத் தெரிவித்தார். அணை கட்டும்பணி 1955 சனவரி 3 இல் தொடங்கியது 1957 நவம்பர் 3 ஆம் தேதி பாசணத்துக்கு காமராசரால் தண்ணீர் திறந்துவிடப்பட்டது.

குறிப்புகள்
-----------

1. ↑  "காப்பகப்படுத்தப்பட்ட நகல்". 2008-03-11 அன்று மூலம் பரணிடப்பட்டது. 2014-12-16 அன்று பார்க்கப்பட்டது.
2. ↑
3. ↑  தகடூர் வரலாறும் பண்பாடும், இரா.இராமகிருட்டிணன்.பக் 479
4. ↑  சுற்றுலா பயணிகள் வருகை அதிகரிப்பு கிருஷ்ணகிரி அணை பூங்காவை மேம்படுத்தக் கோரிக்கை, எஸ். கே. ரமேஷ், இந்து தமிழ், 2020 சனவரி 14
5. ↑  எஸ். கே. ரமேஷ் (திசம்பர் 7 2017). "வறட்சியால் உருவான அணை பராமரிப்பு இல்லாததால் பழுது". *தி இந்து தமிழ்*.
**தாமசு டிரவுட்மன்** (Thomas Trautmann) ஒரு அமெரிக்க வரலாற்றாளர் ஆவார். இவர் அமெரிக்காவில், விசுக்கான்சின் மாநிலத்தில் பிறந்தார். பெலாய்ட் கல்லூரியில் மானிடவியல் கற்ற அவர், இந்தியா மீது ஏற்பட்ட ஆர்வம் காரணமாகத் தில்லிப் பல்கலைக்கழகத்தில் சமூகவியல் துறையிலும் சிலகாலம் பயின்றார். பட்டம் பெற்றபின்னர், இலண்டன் பல்கலைக்கழகத்தின், கீழைத்தேச, ஆபிரிக்க ஆய்வுப் பள்ளியில் சேர்ந்து, அர்த்தசாஸ்திரம் தொடர்பான ஆய்வு செய்து முனைவர் பட்டம் பெற்றார். அங்கேயே விரிவுரையாளராகவும் சிலகாலம் பணியாற்றிய அவருக்கு அக்காலத்தில் அந்நிறுவனத்தில் பணியாற்றிய தமிழ் துறையைச் சேர்ந்த ஜான் மார் என்பவரின் பழக்கத்தினால் தமிழ் மொழி மீதும் ஆர்வம் ஏற்பட்டது. 1968 ஆம் ஆண்டில் மிச்சிகன் பல்கலைக்கழகத்தில் வரலாறு மற்றும் மானிடவியல் துறையில் பேராசிரியராகப் பணியில் அமர்ந்தார்.

நூல்கள்
-------

ஆங்கிலம், சமசுக்கிருதம், பிரெஞ்சு ஆகிய மொழிகளில் புலமை மிக்கவர் டிரவுட்மன். இவை தவிரத் தமிழ் உட்பட்ட பேலும் பல ஐரோப்பிய, ஆசிய மொழிகளையும் இவர் அறிந்துள்ளார். இந்திய வரலாறு, பண்பாடு ஆகியவற்றோடு தொடர்புள்ள பல நூல்களை இவர் எழுதி வெளியிட்டுள்ளார். அர்த்தசாஸ்திரம் பற்றி முனைவர் பட்டத்துக்கான அவரது ஆய்வுகளைத் தொடர்ந்து "கௌடில்யரும் அர்த்தசாஸ்திரமும்" (Kautilya and the Arthasastra) என்னும் தலைப்பில் 1971 ஆம் ஆண்டில் அவரது முதல் நூல் வெளிவந்தது. இதன் பின்னர்;

* திராவிட உறவுமுறை (Dravidian Kinship), 1981
* லூயிஸ் என்றி மார்கனும் உறவுமுறையின் கண்டுபிடிப்பும் (Lewis Henry Morgan and the Invention of Kinship), 1987
* லூயிஸ் என்றி மார்கன், மேரி எலிசபெத் மார்கன் ஆகியோரது நூலகம் (The Library of Lewis Henry Morgan and Mary Elizabeth Morgan), 1987. - இது கார்ல் சன்ஃபோர்ட் கபேலாக் என்பவருடன் இணைந்து எழுதப்பட்டது.
* ஆரியரும் பிரித்தானிய இந்தியாவும் (Aryans and British India), 1997.
* இந்தியாவில் ஆரியர் தொடர்பான விவாதம் (The Aryan Debate in India), 2005

ஆகிய நூல்கள் இவர் எழுதி வெளி வந்துள்ளன. 2006 ஆம் ஆண்டில், மொழிகளும் தேசங்களும்: குடியேற்றவாதச் சென்னையில் திராவிடச் சான்று (Languages and Nations: The Dravidian Proof in Colonial Madras) என்னும் நூலும் வெளிவந்துள்ளது. இந்நூல், திராவிடச் சான்று என்னும் தலைப்பில் தமிழிலும் வெளிவந்துள்ளது.

குறிப்புக்கள்
-------------

1. ↑  தாமஸ் டிரவுட்மன், 2007 பக்.16

உசாத்துணைகள்
------------

* தாமசு டிரவுட்மன், *திராவிடச் சான்று* (மொழிபெயர்ப்பு: இராம. சுந்தரம்), சென்னை வளர்ச்சி ஆராய்ச்சி நிறுவனாமும் காலச்சுவடு பதிப்பகமும், சென்னை, 2007.

வெளியிணைப்புக்கள்
-----------------

* மிச்சிகன் பல்கலைக்கழக இணையதளத்தில் பரணிடப்பட்டது 2008-09-24 at the வந்தவழி இயந்திரம்
* "புரொண்ட்லைன்" சஞ்சிகையில் டிரவுட்மனின் நேர்காணல்
[*தொடர்பிழந்த இணைப்பு*]
**அத்தீனா ஹெல்த் இன்க்.** என்ற தகவல் தொழில்நுட்ப நிறுவனம் அமெரிக்காவை மையகாகக் கொண்டு செயல்படுகிறது. இது உடல்நலத்தை பேணுவதற்கான மென்பொருட்களை மேகக் கணிமை வழியாக வழங்குகிறது. இந்த நிறுவனம் கலிபோர்னியாவின் சான் டியேகோவில் 1977ஆம் ஆண்டில் தொடங்கப்பட்டது. இதன் தலைமையகம் மாசச்சூசெட்சில் உள்ள வாட்டர்டவுன் பகுதியில் அமைந்துள்ளது. இந்த நிறுவனத்தின் கிளைகள் பெல்ஃபாஸ்ட்(மேய்ன்), சான் பிரான்சிஸ்கோ(கலிபோர்னியா), அட்லான்டா, (ஜார்ஜியா), ஆஸ்டின் (டெக்சஸ்), பிரின்ஸ்டன் (நியூ செர்சி), சென்னை (இந்தியா) ஆகிய இடங்களில் இயங்குகின்றன.

வரலாறு
------

2015ஆம் ஆண்டின் ஜனவரி பதினான்காம் நாளில், இந்த நிறுவனம் ரேசரின்சைட்ஸ் என்ற நிறுவனத்தை கையகப்படுத்தியது. ரேசரின்சைட்ஸ் நிறுவனம் எலக்ட்ரானிக் முறையில் மருத்துவ ஆவணங்களை பயன்படுத்திய முன்னணி நிறுவனம் ஆகும். 2015ஆம் ஆண்டின் பிப்பிரவரியில் வெபோயெமார், என்ற நிறுவனத்தை வாங்கியது. அந்த நிறுவனம் இணையவழியில் மருத்துவப் பயன்பாடுகளை உருவாக்கியிருந்தது.

சான்றுகள்
---------

1. ↑  "athenahealth, Inc. Factsheet". athenahealth, Inc. 2008-10-06 அன்று மூலம் பரணிடப்பட்டது. 2008-10-07 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". Archived from the original on ஜனவரி 20, 2015. .
3. ↑  "Athenahealth teaming with Beth Israel Deaconess to offer clinical records software to hospitals - The Boston Globe". *BostonGlobe.com*. 2 September 2015 அன்று பார்க்கப்பட்டது.
**சிறுநீர்க்குழாய் இரத்த ஒழுக்கு** *(Urethrorrhagia)* என்பது சிறுநீர் இல்லாத நிலையில் சிறுநீர்க்குழாயில் இரத்தம் கசிவதும், சிறுநீர் கழிப்பதில் சிரமும் உள்ளாடைகளில் இரத்த புள்ளிகள் காணப்படுவதுமான ஒரு மருத்துவ நிலையாகும். முன்குமரப்பருவ குழந்தைகளிடத்தில் தோன்றும் இந்நோய் பல வருட கால இடைவெளியில் சுயமாக தானாகவே நின்று போய் ஒரு தீங்கற்ற போக்காகவே மறைகிறது.  இந்த நோயாளிகளின் ஆரம்ப சிகிச்சை நிர்வாகத்தில் கதிரியக்க ஆய்வுகள் மற்றும் உள்ளுறுப்புக்காட்டி பரிசோதனை நடைமுறைகள் தேவையற்றவையாகும். இதனால் இந்நோயாளிகள் தொடர் அல்லது தொடர்ச்சியான இரத்தப்போக்குக்கு தள்ளப்படுகிறார்கள்.

மேற்கோள்கள்
-----------

1. ↑  Bonita F. Stanton; Kliegman, Robert; Nelson, Waldo E.; Behrman, Richard E.; Jenson, Hal B. (2007). *Nelson textbook of pediatrics Robert M. Kliegman, Richard E. Behrman, Hal B. Jenson, Bonita F. Stanton*. Philadelphia: Saunders. பன்னாட்டுத் தரப்புத்தக எண்:978-1-4160-2450-7. .
2. ↑  "The natural history of idiopathic urethrorrhagia in boys". *The Journal of Urology* **166** (1): 231–2. July 2001. doi:10.1016/S0022-5347(05)66132-0. பப்மெட்:11435875. .
3. ↑  "[Assesmment urethrorrhagia in childhood]" (in es). *Actas Urologicas Españolas* **31** (1): 29–32. January 2007. பப்மெட்:17410983.
**ஒத்தையா, ரெட்டையா** என்பது சிறுவர்களால் விரும்பி விளையாடப்படும் விளையாட்டு. ஒத்தையா, ரெட்டையா எனும் பேச்சு வழக்குச் சொல் ஒற்றையா இரட்டையா எனும் எழுத்து வழக்குச் சொல்லை குறிக்கும். இவ்விளையாட்டு விரல்களை மடித்து நிமிர்த்துவதன் மூலம் விளையாடக்கூடிய ஒரு இலகுவான விளையாட்டாகும். இது சிறுவர்களின் கணித வல்லமையை கூட்ட வல்லது (கூட்டும் திறனை).

விளையாடும் முறை
---------------

இந்த விளையாட்டை இருவர் விளையாடுவர். ஒருவர் மற்றவரைப் பார்த்து ஒத்தையா, ரெட்டையா என வினாவுவார். மற்றவர் ஒத்தை அல்லது ரெட்டை என தனக்கு விரும்பியதை கூறுவார். விடை கூறுபவர் ஒற்றை என்றால் மற்றவர் ரெட்டையாகும். இதன் பிறகு விளையாட்டு ஆரம்பமாகும். ஒரு கையில் ஐந்து விரல்கள். ஐந்தையும் மடிக்காமல் எடுத்தால் ஐந்து என எண்ண வேண்டும். மடிக்கும் விரல்களை விட்டு எண்ண வேண்டும். ஒருவிரலை மட்டும் மடித்தால் நான்கு போல். இருவரும் ஒரே நேரத்தில் கையில் விரல்களை மடித்து எண்களை எடுப்பார். இருவர் எடுக்கும் எண்களையும் கூட்ட வேண்டும். கூட்டுத்தொகை ஒற்றை எண்ணாக வந்தால் ஒற்றை சொன்னவருக்கு வெற்றி. இரட்டை எண்ணாக வந்தால் ரெட்டை சொன்னவருக்கு வெற்றி. இவ்வாறு தொடர்ந்து விளையாடலாம்.
**பா. சு. மணி** (11.9.1936 - 3.5.2015) கர்நாடக மாநிலம் பெங்களூரில் வாழ்ந்த தமிழ் பத்திரிக்கையாளர். தினச்சுடர் (தமிழ் மாலை இதழ்), சஞ்சேவாணி (கன்னட மாலை இதழ்) ஆகியவற்றின் நிறுவனர் மற்றும் ஆசிரியர் ஆவார்.

வாழ்க்கை
--------

இவர் தூத்துக்குடி மாவட்டம், விளாத்திக்குளம் அருகில் உள்ள நாகலாபுரத்தைச் சேர்ந்தவர். எம்.ஏ தமிழ் இலக்கியத்தில் சென்னை பல்கலைக்கழகத்திலேயே முதல் மாணவராகத் தேர்ச்சி பெற்றார். முனைவர் பட்டத்தையும் பெற்றார். துவக்கத்தில் தினத்தந்தி, மாலை முரசு ஆகிய நாளேடுகளில் செய்தி ஆசிரியராகப் பணியாறினார்.
பிறகு 1964-ஆம் ஆண்டு பெங்களூரின் முதல் தமிழ் நாளிதழான தினச்சுடர் தமிழ் இதழைத் தொடங்கினார்.அதேபோல, 1982-இல் சஞ்சேவாணி என்ற கன்னட மாலை நாளிதழைத் தொடங்கி நடத்தினார்.

எழுதிய நூல்கள்
--------------

மர்ம மாளிகை, உடைந்த வீணை ஆகிய சிறுகதை நூல்கள், செய்தி பிறந்த கதை என்ற இதழியல் அனுபவ நூல், இளவரசி கயல் கன்னி, ஜெனரல் சுந்தரம், சம்சாரி ஆன சந்நியாசி, நாற்காலிப் பாட்டி ஆகிய புதினங்கள், அரிஸ்டாட்டில் கவுடில்யருடன் திருவள்ளுவர், ஆய்வின் இமயம் தெ.பொ.மீ ஆகிய ஆய்வு நூல்களை எழுதியுள்ளார்.

குடும்பம்
---------

இவரின் மனைவி அழகு, மகன் அமுதவன், மகள்கள் பொருள், தேன்மொழி, அகிலா ஆகியோர் ஆவர்.

மேற்கோள்
--------

1. ↑
2. ↑
**பா. சரவணன்** (P. Saravanan) ஒரு இந்திய அரசியல்வாதியும், தமிழகத்தின் 15 ஆவது சட்டமன்றத்தின் உறுப்பினரும் ஆவார். இவர் ஒரு மருத்துவர். மதுரையில் நரிமேடு பகுதியில் மருத்துவமனை நடத்தி வருகிறார். 2019 ஆம் ஆண்டு மே மாதம் 19 ஆம் நாள் தமிழகத்தில் 22 சட்டமன்றத் தொகுதிகளுக்கான இடைத்தேர்தலில், திருப்பரங்குன்றம் சட்டமன்றத் தொகுதியில், திராவிட முன்னேற்றக் கழகத்தின் வேட்பாளராகப் போட்டியிட்டார். இந்தத் தேர்தலில் மருத்துவர் பா. சரவணன் தன்னை எதிர்த்துப் போட்டியிட்ட அனைத்திந்திய அண்ணா திராவிட முன்னேற்றக் கழக வேட்பாளர் முனியாண்டியை விட 2396 வாக்குகள் அதிகம் பெற்று வெற்றி பெற்றார். 2021 சட்டமன்ற தேர்தலில் திமுக சார்பில் போட்டியிட வாய்ப்பளிக்காததால், அதிருப்தியடைந்த அவர், தமிழக பாஜக தலைவர் எல்.முருகன் தலைமையில் பாஜகவில் இணைந்தார்.

திரைத்துறை பங்களிப்பு
---------------------

இவர் முன்னதாக 'அகிலன்', 'சரித்திரம் பேசு' ஆகிய திரைப்படங்களில் நடித்துள்ளார். இவர் நடித்து வெளிவரவுள்ள தமிழ்த்திரைப்படம் 'அரண்டவனுக்கு இருண்டதெல்லாம் பேய்' ஆகும்.

மேற்கோள்கள்
-----------

1. ↑  "தமிழக சட்டமன்ற உறுப்பினர்கள் (15 ஆவது சட்டமன்றம்)". தமிழ்நாடு அரசு. 14 சூன் 2019 அன்று பார்க்கப்பட்டது.
2. ↑  "திருப்பரங்குன்றம் தொகுதி தி.மு.க. வேட்பாளர் டாக்டர் சரவணன் வேட்புமனு தாக்கல்". தினத்தந்தி. 26 ஏப்ரல் 2019. 14 சூன் 2019 அன்று பார்க்கப்பட்டது.
3. ↑  "Tamil Nadu By Election Results : துல்லிய விபரங்களுடன் 2019 சட்டமன்ற இடைத்தேர்தல் முடிவுகள்". இந்தியன் எக்ஸ்பிரஸ். 23 மே 2019. 14 சூன் 2019 அன்று பார்க்கப்பட்டது.
4. ↑  "பாஜகவில் இணைந்த இரண்டாவது திமுக எம்.எல்.ஏ! - கு.க.செல்வத்தையடுத்து திருப்பரங்குன்றம் எம்.எல்.ஏ சரவணனும் பாஜகவில் இணைந்தார்!". நியூஸ் 18 தமிழ். 14 மார்ச் 2021.
**இராசாவலிய** (மன்னர் வரிசை எனப் பொருள்படும்) என்பது ஒரு பண்டைய இலங்கை வரலாற்று நூல் ஆகும். விஜயன் எனும் இலங்கை மன்னனின் வரலாற்றில் இருந்து இரண்டாம் விமலதர்ம சூரியன் எனும் கண்டி மன்னனின் வரலாறு வரை இந்நூலில் உள்ளடக்கப்பட்டுள்ளது. இலங்கை பற்றி தொடர்ச்சியாக எழுதப்பட்ட இலக்கிய மூலாதாரமான இது சிங்கள மொழியில் எழுதப்பட்டுள்ளது. இராஜாவலிய அரசியல் செய்திகளுக்கே முதலிடம் கொடுத்துள்ளது. சமயச் செய்திகளை விளக்கவில்லை. இலக்கிய நடையைத் தவிர்த்து பொதுமக்களைக் கவரும் வண்ணம் எளிய நடையில் இந்நூல் அமைந்துள்ளது. குறிப்பாக கி.பி. 1359 - ஆம் ஆண்டிற்கு பிற்பட்ட காலத்தைப் பற்றி அறிய இந்நூல் பெரிதும் பயன்படுகிறது. இது பலரால் எழுதப்பட்டதாக வரலாற்று ஆசிரியர்கள் கருதுகிறார்கள்.

இவற்றையும் பார்க்க
------------------

* தீபவம்சம்
* மகாவம்சம்
* சூளவம்சம்

மேற்கோள்கள்
-----------

1. ↑  "The rajavaliya : or, A historical narrative of Sinhalese kings from Vijaya to Vimala Dharma Surya II, to which are added a glossary and a list of sovereigns / ed. by B. Gunasekara". 2018-04-20 அன்று மூலம் பரணிடப்பட்டது. 2016-08-27 அன்று பார்க்கப்பட்டது.
2. ↑  "Rajavaliya | historical Ceylonese chronicle". 2020-11-13 அன்று மூலம் பரணிடப்பட்டது. 2016-08-27 அன்று பார்க்கப்பட்டது.

வெளி இணைப்புகள்
---------------

* *Rajavaliya*. 1976.. பார்த்த நாள்: 2016-09-27.
* Gunasekara, B. (1900). *Rajavaliya, Or, a Historical Narrative of Sinhalese Kings*. Asian Educational Services. பக். 98. பன்னாட்டுத் தரப்புத்தக எண்:9788120610293.. பார்த்த நாள்: 2016-09-27.
**மணலாறு பிரதேச செயலாளர் பிரிவு**, (*Weli Oya Divisional Secretariat*) என்பது இலங்கையின் வடமாகாணத்தில் முல்லைத்தீவு மாவட்டத்தில் அமைந்துள்ள பிரதேச செயலாளர் பிரிவாகும். இலங்கை உள்நாட்டுப் போர் மற்றும் அரசாங்க குடியேற்றத் திட்டங்கள் என்பவற்றால் இது அதிகம் பாதிக்கப்பட்டுள்ளது.

வரலாறு
------

தற்போது வெலி ஓயா என அழைக்கப்படும் இது சிங்கள குடியேற்றத்துக்கு முன் மணலாறு எனப் பெயர் பெற்றிருந்தது. இது அனுராதபுரம், முல்லைத்தீவு, திருகோணமலை மற்றும் வவுனியா மாவட்டங்களால் சூழப்பட்டுள்ளது. இப்பகுதிக்கு வடக்கே உள்ள பகுதி முன்னர் தமிழீழ விடுதலைப் புலிகளின் கட்டுப்பாட்டின் கீழ் காணப்பட்டமையால் இக்கிராமம் "எல்லைக் கிராமம்" என அழைக்கப்பட்டது.

வெளியிணைப்புக்கள்
-----------------

* Sensitive colonization in Manal Aru (Welioya) area in Mullaithivu district
* *Pirapaharan*, Chapter 23 by T. Sabaratnam, (Volume 2) **Manal Aru becomes Weli Oya**
* At Manal Aru ( Weli Oya ) Sinhalese State Ethnically Cleansed Tamils By V.Thangavelu பரணிடப்பட்டது 2016-03-04 at the வந்தவழி இயந்திரம்

மேற்கோள்கள்
-----------

1. ↑  World Food Program. "Rapid assessment in Welioya, Anuradhapura" (PDF). World Food Program.
2. ↑  By V.Thangavelu. "At Manal Aru ( Weli Oya ) Sinhalese State Ethnically Cleansed Tamils". NamNadu-2000. 2016-03-04 அன்று மூலம் பரணிடப்பட்டது. 2015-01-14 அன்று பார்க்கப்பட்டது.
**சிவப்புக் கங்காரு**, கங்காரு இனத்திலேயே பெரிய விலங்கு ஆகும். இது ஆஸ்திரேலியாவில் உள்ள மிகப் பெரிய முலையூட்டி ஆகும்.

வயிற்றில் பையுடைய பாலூட்டி இன வகைகளில் இதற்கே மிகப் பெரிய வயிற்றுப்பை உள்ளது. இவை ஆஸ்திரேலியாவின் தென் பகுதியில் உள்ள செழுமையான பகுதிகள், கிழக்குப் பகுதியில் உள்ள கரையோரப்பகுதி, மற்றும் வட பகுதியில் உள்ள மழைக்காட்டுப் பகுதி தவிர்ந்த மற்றைய பகுதிகள் அனைத்திலும் பரந்து காணப்படுகின்றன. இவை சிறிய பற்றைச் செடிகளையும், காட்டுத்தாவரங்களையும் உண்டு வாழ்கின்றன. இவற்றின் மலம் உலர்ந்ததாகவே கானப்படுகிறது. இதன் உடலில் நீர் சேமிப்பதற்கான ஓர் உபாயமாகவே இது கருதப்படுகிறது. எனினும், வியர்வையால் இதன் உடலில் இருந்து நாளாந்தம் சிறிதளவு நீர் வெளியேற்றப்படுவதனால், இந்த சிவப்புக் கங்காருக்கள் நாளாந்தம் நீர் தேடி அப்பகுதிகளிலுள்ள சிறிய ஏரிகளை நாடுகின்றன.

உசாத்துணை
---------

1. ↑  Colin Groves (16 நவம்பர் 2005). Wilson, D. E. and Reeder, D. M. (eds). ed. *Mammal Species of the World* (3rd edition ). Johns Hopkins University Press. பக். 66. ISBN 0-801-88221-4. .
2. ↑   rufus.html

விக்கிமீடியா பொதுவகத்தில்,  
 ***சிவப்புக் கங்காரு***   
என்பதின் ஊடகங்கள் உள்ளன.
**சிவப்புத் திராட்சைத் தோட்டம்** (The Red Vineyard) என்பது, டச்சு ஓவியரான வின்சென்ட் வான் கோ வரைந்த ஒரு ஓவியம். இது நவம்பர் 1888ன் தொடக்கப்பகுதியில் வரையப்பட்டது. இந்த ஓவியர் உயிரோடு இருந்தபோது விற்கப்பட்ட அவரது ஒரே ஓவியம் இதுவெனச் சொல்லப்படுகிறது. 

பிரசெல்சில் இடம்பெற்ற லெஸ் XX 1890 ஆண்டுக் கண்காட்சியில் இந்த ஓவியம் முதன் முதலாகக் காட்சிப்படுத்தப்பட்டது. அப்போது, உணர்வுப்பதிவுவாத ஓவியரும், லெஸ் XX இன் உறுப்பினரும், ஓவியச் சேகரிப்பாளருமான அன்னா பொச் இவ்வோவியத்தை 400 பிராங்குகள் விலை கொடுத்து வாங்கினார். அன்னா இன்னொரு உணர்வுப்பதிவுவாத ஓவியரும், வின்சென்ட் வான் கோவின் நண்பருமான இயுசீன் பொச்சின் சகோதரி ஆவார்.

பின்னர், பிரபல உருசியச் சேகரிப்பாளரான சேர்கீ இசுச்சூகின் இதை வாங்கியிருந்தார். உருசியப் புரட்சிக்குப் பின்னர் போல்செவிக்குகளால் இவருடைய சேகரிப்புக்கள் நாட்டுடைமை ஆக்கப்பட்டபோது இதுவும் நாட்டுடைமை ஆக்கப்பட்டுப் பின்னர், மாசுக்கோவிலுள்ள, கவின்கலைகளுக்கான புசுக்கின் அருங்காட்சியகத்துக்கு அனுப்பப்பட்டது.

மேற்கோள்கள்
-----------

1. ↑  Hulsker (1980), 356
2. ↑  Pickvance (1984), 168–169;206
3. ↑  Anna Boch.com, impressionist painter and Art Collector
4. ↑  History of the Red Vineyard painting by Anna Boch.com
*இக்கட்டுரை இந்தியாவின் முதலாவது செயற்கைக்கோ பற்றியது. இதே பெயருடைய வானியலாளர் பற்றி அறிய ஆரியபட்டா கட்டுரையைப் பார்க்க*.

**ஆரியபட்டா** (*Aryabhata*) என்பது இந்தியாவின் முதலாவது செயற்கைக்கோள் ஆகும். இப்பெயர் புகழ்பெற்ற இந்திய வானியலாளரான ஆரியபட்டா என்பவரின் நினைவாக இச்செய்மதிக்கு சூட்டப்பட்டது. இச்செயற்கைக்கோள் சோவியத் ஒன்றியத்தால் 1975, ஏப்ரல் 19 இல் *கப்புஸ்டீன் யார்* என்ற இடத்தில் இருந்து *கொஸ்மொஸ்-3எம்* என்ற ஏவுகலன் மூலம் செலுத்தப்பட்டது. ஆரியபட்டா இந்திய விண்வெளி ஆய்வு நிறுவனத்தினால் வானியல் ஆய்வுகளை மேற்கொள்ளுவதற்காக அமைக்கப்பட்டது. பூமியின் காற்று மண்டலத்தில் இது பெப்ரவரி 11, 1992 இல் மீளவும் வந்தது.

செயற்கைக்கோள்கள் பாஸ்கரா I, பாஸ்கரா II, ஆர்யபட்டா கொண்ட 1984 ஆம் ஆண்டு சோவியத் ஒன்றியம் வெளியிட்ட முத்திரை.
இச்செயற்கைக்கோள் உருவாக்கத்திற்கென சுமார் ஐந்து கோடி ரூபாய் செலவிடப்பட்டது. இதனை உருவாக்க
250 பொறியாளர்கள் 26 மாதங்கள் உழைத்தனர். இச்செயற்கைக் கோள் பூமியிலிருந்து சுமார் 695 கி.மீ.உயரத்தில் அமையுமாறு ஏவப்பட்டது. இது உலகை ஒருமுறை சுற்றிவர 96.6 நிமிடங்கள் எடுத்துக் கொண்டது. ஒரு நாளைக்கு 15 சுற்றுக்கள் வீதம் உலகைச் சுற்றி வந்தது. இதன் சராசரி வேகம் விநாடிக்கு 8 கி.மீ. ஆகும். இதன் இயக்கம் ஆறு மாதங்கள் மட்டுமே.

இவற்றையும் பார்க்க
------------------

* இந்திய செயற்கைக்கோள்களின் பட்டியல்

மேற்கோள்கள்
-----------

1. ↑  "Aryabhata" in *The New Encyclopædia Britannica*. Chicago: Encyclopædia Britannica Inc. 15th edn. 1992, Vol. 1, p. 611.
2. ↑  "Aryabhata - The first indigenously built satellite".
3. ↑  இளையர் அறிவியல் களஞ்சியம், மணவை முஸ்தபா, 1995, பக்கம் 60

வெளி இணைப்புகள்
---------------

* ஆரிபட்டா பற்றிய நாசாவின் பக்கம்
* Astronautix
* விண்வெளியில் இந்தியா
**தேசிய ஆயுர்வேத நாள்** (**National Ayurveda Day)** ஒவ்வோர் ஆண்டும்  இந்தியாவிலும் உலகெங்கிலும் மருத்துவத்தின் இந்து கடவுளான தன்வந்திரியின் பிறந்தநாளின் போது அனுசரிக்கப்படுகிறது. *புராணங்கள்* இவரை ஆயுர்வேதத்தின் கடவுள் என்று குறிப்பிடுகின்றன. 2016 ஆம் ஆண்டில், இந்திய அரசின் ஆயுசு அமைச்சகம் தன்வந்திரியின் பிறந்த நாளை தேசிய ஆயுர்வேத தினமாக அறிவித்தது. முதல் ஆயுர்வேத தினம் 2016 ஆம் ஆண்டு அக்டோபர் மாதம் 28 ஆம் தேதியன்று  கொண்டாடப்பட்டது. ஆயுர்வேத நாள் என்ற பெயராலும் இந்நாள் அழைக்கப்படுகிறது.

வரலாறு
------

தேசிய ஆயுர்வேத நாள் இந்தியாவில் முதன்முதலில் 28 அக்டோபர் 2016 அன்று தன்வந்திரியின் பிறந்த நாளைக் குறிக்கும் வகையில் அனுசரிக்கப்பட்டது. உலகளவில் மருத்துவத்திற்கான மிகவும் பழமையான மற்றும் முழுமையான அணுகுமுறைகளில் ஒன்றாக ஆயுர்வேதத்தை ஊக்குவிக்கவும் ஆயுர்வேதத்தை உலகமயமாக்கவும் இந்நாள் கொண்டாடப்படுகிறது. ஆயுர்வேத நாளை கொண்டாட பல்வேறு கல்வி நிறுவனங்கள், கல்லூரிகள் மற்றும் மருத்துவமனைகள் இலவச சுகாதார முகாம்களை ஏற்பாடு செய்து இலவசமாக மருந்துகளை வழங்குகின்றன.

2016 ஆம் ஆண்டு அக்டோபர் மாதம் அகில இந்திய ஆயுர்வேத நிறுவனம் புதுதில்லியில் பிரதமர் நரேந்திர மோடியால் திறந்து வைக்கப்பட்டது. ஆயுர்வேத நாளன்று ஆயுர்வேத சிகிச்சை மற்றும் ஆராய்ச்சிக்கு பங்களித்தவர்களை அரசாங்கம் ஒவ்வொரு ஆண்டும் 'தேசிய தன்வந்திரி ஆயுர்வேத விருது' வழங்கி கவுரவிக்கிறது. தேசிய தன்வந்திரி ஆயுர்வேத விருதுகள் ஒரு பாராட்டு கோப்பை (தன்வந்திரி சிலை) மற்றும் ₹ 5 லட்சம் ரொக்கப் பரிசு ஆகியவற்றைக் கொண்டுள்ளது.

2022 ஆம் ஆண்டில், ஆயுர்வேதத்தைப் பற்றிய விழிப்புணர்வை ஏற்படுத்துவதற்காக , தில்லியின் அகில இந்திய ஆயுர்வேத நிறுவனம் MyGov என்ற தளத்தில் 'ஆயுர்வேதா வினாடி வினா'வை அறிமுகப்படுத்தியது.. 2022 ஆம் ஆண்டு ஆயுர்வேத நாள் அக்டோபர் 23 அன்று கொண்டாடப்பட்டது. 2021 ஆம் ஆண்டில், நவம்பர் 2, அன்று ஆரோக்கியம் மற்றும் குணப்படுத்துதல் பற்றிய ஆயுர்வேதக் கொள்கைகளை மேம்படுத்துவதற்காக 'ஊட்டச்சத்துக்காக ஆயுர்வேதம் என்ற கருப்பொருளுடன் ஆயுர்வேத நாள் கொண்டாடப்பட்டது.

மேலும் பார்க்கவும்
------------------

* ஆயுர்வேதம்
* தன்வந்திரி
* சர்வதேச யோகா தினம்

மேற்கோள்கள்
-----------

1. ↑  "Commission celebrates Ayurveda Day". The Fiji Times. November 1, 2022. .
2. ↑  "Ayurveda Day Celebrated". The Indian Panorama. November 12, 2022. .
3. ↑  "Dhanwantari Puja as ‘Ayurveda Day’". Pioneer (newspaper). October 23, 2022. .
4. ↑  "National Ayurveda Day 2022: Theme, significance and all you need to know". இந்தியா டுடே. October 22, 2022. .
5. ↑  "Dhanteras to be observed as National Ayurveda Day". தி டைம்ஸ் ஆஃப் இந்தியா. September 30, 2016. .
6. ↑  "Health camp held on Ayurveda Day". Pioneer (newspaper). October 23, 2022. .
7. ↑  "Slew of programmes to mark Ayurveda Day". தி டைம்ஸ் ஆஃப் இந்தியா. October 22, 2022. .
8. ↑ . October 17, 2022.
9. ↑ . November 5, 2018.
10. ↑  "All India Institute of Ayurveda launches 6-week programme for Ayurveda Day". தி இந்து. September 12, 2022. .
11. ↑  "Ayurveda Day 2021: Why is it celebrated on Dhanwantri Jayanti? Know Theme, History, Significance". Jagran Josh. November 2, 2021. .
வரவர ராவ்
**வரவர ராவ்** (*Varavara Rao*, பிறப்பு: 3 நவம்பர் 1940) என்பவர் இந்தியாவின் தெலங்கானாவைச் சேர்ந்த பொதுவுடமை செயற்பாட்டாளர், நக்சலைட்டு ஆதரவாளர், புகழ்பெற்ற கவிஞர், பத்திரிகையாளர், இலக்கிய விமர்சகர் மற்றும் பேச்சாளர் ஆவார். இவர் 1957 ஆண்டு முதல் கவிதைகளை எழுதிவருகிறார். தெலுங்கு இலக்கிய பட்டதாரியான இவர் இளங்கலை மாணவர்களுக்கு சுமார் 40 ஆண்டுகளாக கற்பித்து வருகிறார். தெலுங்கு இலக்கியவாதிகளில் சிறந்த மார்க்சிய விமர்சகர்களில் ஒருவராக இவர் கருதப்படுகிறார். இவர் ஆயிரக்கணக்கான பொதுக் கூட்டங்களில் உரையாற்றியுள்ளார். இவர் நவீன தெலுக்கு இலக்கியத்துக்காக 1966 ஆம் ஆண்டு சுர்ஜனா என்னும் காலண்டிதழைத் துவக்கினார், பிறகு இது மாத இதழாக 1992வரை வெற்றிகரமாக வெளிவந்தது. இவர் *விப்லாவா ரட்சயாட்ல சங்கம்* (புரட்சி எழுத்தாளர்கள் சங்கம்) என்ற அமைப்பின் நிறுவனர்களில் ஒருவர், நக்சலைட் சித்தாந்தத்தை ஆதரித்தும், அதை பரப்புகின்ற இந்த அமைப்பானது சுருக்கமாக விரசம் என்ற பெயரில் சிறப்பாக அறியப்படுகிறது. இவர் தெலுங்கில் வெளிவருகின்ற பல முற்போக்கான, புரட்சிகர பத்திரிகைகளுடன் தொடர்பு கொண்டிருக்கிறார்.

கைது
----

மகாராட்டிர மாநிலம், பீமா கோரேகானில் நடந்த கலவர வழக்கு மற்றும் இந்தியப் பிரதமர் நரேந்திர மோதியைக் கொல்ல சதித்திட்டம் தீட்டியது போன்ற குற்றங்களைச்சாட்டி, இவர் உள்ளிட்ட இடதுசாரி ஆதரவாளர்கள் ஐந்து பேர் வீடுகளில் புனே காவல்துறையினர் 2018 ஆகத்து 28 அன்று சோதனை நடத்தினர். பின்னர் இந்த ஐந்து பேரும் கைது செய்யப்பட்டனர். இந்த கைதுகளுக்கு நாடுமுழுவதும் பரவலான எதிர்ப்பு ஏற்பட்டது. உச்ச நீதிமன்றம் இவர்கள் கைது தொடர்பாக அரசிடம் பல கேள்விகளை எழுப்பியதுடன், அவர்களைச் சிறையில் அடைக்ககாமல், வீட்டுக் காவலில் வைத்து விசாரிக்க உத்தரவிட்டது.

மேற்கோள்கள்
-----------

1. ↑
2. ↑  "நலிந்த பிரிவினருக்காக தொடர்ந்து போராடி வரும் 5 இடதுசாரி ஆதரவாளர்கள்". *செய்திக் கட்டுரை*. இந்து தமிழ். 30 ஆகத்து 2018. 31 ஆகத்து 2018 அன்று பார்க்கப்பட்டது.
3. ↑  "எதிர்க்குரல்கள் மீதான அடக்குமுறை ஜனநாயகத்துக்கான ஆபத்து!". *தலையங்கம்*. இந்து தமிழ். 3 செப்டம்பர் 2018. 4 செப்டம்பர் 2018 அன்று பார்க்கப்பட்டது.

வெளி இணைப்புகள்
---------------

* Varavara Rao Homepage
* Varavara Rao arrest news in BBC
* आईबीएनखबर पर क्रांतिकारी कवि वरवर राव का इंटरव्यू பரணிடப்பட்டது 2015-02-23 at the வந்தவழி இயந்திரம்
**ஆரி முலிச்** (*Harry Kurt Victor Mulisch*, ஹாரி குர்ட் விக்டர் முலிஷ், சூலை 29, 1927 – அக்டோபர் 30, 2010) நெதர்லாந்து நாட்டைச் சேர்ந்த ஓர் புகழ்பெற்ற டச்சு எழுத்தாளர். 30க்கும் மேற்பட்ட புதினங்கள், நாடகங்கள், கட்டுரைகள், கவிதைகள் மற்றும் மெய்யியல் சிந்தனைகளை எழுதியுள்ளார். இவை இருபதுக்கும் மேற்பட்ட மொழிகளில் மொழிபெயர்க்கப்பட்டுள்ளன..

போருக்குப் பிந்தைய டச்சு இலக்கியத்தில் வில்லெம் பிரடெரிக் ஹெர்மன்ஸ், கெரார்ட் ரேவ் ஆகியாருடன் "தலைசிறந்த மூவர்" எனக் கருதப்படுகிறார். அவருடைய புதினம் *த அஸ்ஸால்ட்* ஓர் திரைப்படமாக எடுக்கப்பட்டு கோல்டன் குளோப், ஆசுகார் விருதுகளைப் பெற்றது. 2007 வாக்கெடுப்பொன்றில் அவரது 1992 புதினம் *த டிஸ்கவரி ஆஃப் ஹெவன்*, "என்றைக்குமான மிகச் சிறந்த டச்சு புத்தகம்". என தெரிவு செய்யப்பட்டது. நோபல் பரிசு பெறக்கூடியவராக கருதப்பட்டார்.

முலிச்சின் கண்கண்ணாடிகளும் புகைக்குழலும் மிகவும் அறியப்பட்டவை.

மேற்கோள்கள்
-----------

1. 1 2  "Harry Mulisch, Dutch Novelist, Dies at 83", *The New York Times*, October 31, 2010.
2. ↑  "Dutch Jewish author Harry Mulisch dies". *AFP*. 1 November 2010. Archived from the original on 20 December 2012.. பார்த்த நாள்: 1 November 2010.
3. ↑  "Dutch author Harry Mulisch dies". *CBC News*. 31 October 2010. Archived from the original on 2 நவம்பர் 2010.. பார்த்த நாள்: 31 October 2010.
4. 1 2 3  "Leading Dutch writer Mulisch dies". *Gulf Daily News*. 1 November 2010.. பார்த்த நாள்: 1 November 2010.
**விரகனூர்** (Viraganur), தமிழ்நாட்டின் மதுரை மாவட்டம், மதுரை (தெற்கு) வட்டம், திருப்பரங்குன்றம் ஊராட்சி ஒன்றியம், விரகனூர் ஊராட்சியில் அமைந்துள்ளது. இதன் அஞ்சல் சுட்டு எண் 625009 ஆகும். தொலைபேசி குறியீடு எண் 04549 ஆகும். விரகனூர், திருப்பரங்குன்றம் (சட்டமன்றத் தொகுதி)க்கும், விருதுநகர் மக்களவைத் தொகுதிக்கும் உட்பட்டது. 
[1]

அமைவிடம்
--------

விரகனூர், மதுரை - வண்டியூர் மாரியம்மன் தெப்பக்குளத்திற்கு கிழக்கே மூன்று கிமீ தொலைவில், இராமேஸ்வரம் சாலையில், வைகை ஆற்றின் கரையில் உள்ளது. மதுரை பெரியார் பேருந்து நிலையத்திலிருந்து 7 கிமீ தொலைவில் உள்ளது. வாரணாசி - கன்னியாகுமரியை இணைக்கும் தேசிய நெடுஞ்சாலை 7 (இந்தியா) இதனருகே செல்கிறது.

அருகமைந்த குடியிருப்புகள்
-------------------------

* கோழிமேடு
* ஐராவதநல்லூர்
* வண்டியூர்
* ராஜா நகர்
* ஏஞ்சல் நகர்

அருகமைந்த கல்வி நிறுவனங்கள்
---------------------------

* தியாகராசர் கல்லூரி
* தியாகராசர் மாடல் மேனிலைப் பள்ளி
* சௌராட்டிர மேல்நிலைப் பள்ளி
* கே எல் என் நாகசுவாமி பாலிடெக்னிக் கல்லூரி
* கே எல் என் நாகசுவாமி மேனிலைப் பள்ளி
* வேலம்மாள் மேனிலைப் பள்ளி
* வேலம்மாள் பொறியல் கல்லூரி

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி 1,826 குடும்பங்களையும் கொண்ட இவ்வூரின் மக்கள்தொகை 7,121 ஆகும். இந்நகரத்தின் எழுத்தறிவு 87.3% மற்றும் பாலின விகிதம் 1000 ஆண்களுக்கு, 968 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 428 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 902 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 969 மற்றும் 0 ஆகவுள்ளனர். மக்கள்தொகையில் இந்துக்கள் 95.87%, இசுலாமியர்கள் 0.41%, கிறித்தவர்கள் 3.62%, மற்றும் பிறர் 0.10% ஆகவுள்ளனர். [2] இங்கு தமிழ் மற்றும் சௌராட்டிர மொழிகள் பேசப்படுகிறது.

மேற்கோள்கள்
-----------

1. ↑  Viraganur
2. ↑  விரகனூர் மக்கள்தொகை பரம்பல்

வெளி இணைப்புகள்
---------------

* கூகுள் வரைபடத்தில் விரகனூர்
கூட்டாகப் பாட்டுப் பாடும் நிகழ்வைக் காட்டும் ஓவியம்
பிடியிலிருந்து விடுவித்துக்கொள்ள உரையாடும்போது பண அளவைக் காட்டும் செய்கை ஓவியம்
**ஒருகுடம் தண்ணி ஊத்தி** சிறுவர் சிறுமியர் ஒன்று கூடி, கதைப்பாட்டு சொல்லிக் கொண்டு விளையாடும் நடிப்பு விளையாட்டு.

விளையாட்டு முறை
---------------

இருவர் எதிர் எதிரே நின்று கைகளை உயரத் தூக்கிக் கோர்த்துக் கொண்டு நிற்பர். ஏனையோர் பின்புறம் முன்னுள்ளவரின் இடுப்புத் துணியைப் பிடித்துக் கொண்டு சங்கிலி போல் பின் தொடர்வர். தொடர் தூக்கி நிற்கும் கைகளுக்கிடையில் நுழைந்து 8 போல் சுற்றும். கை தூக்கி நிற்பவர் கூடிப் பாடும் பாடல் முடியும்போது இடையில் வருபவரைத் தம் கைகளைத் தாழ்த்திப் பிடித்துக் கொள்வர். 

உரையாட்டு நிகழும். 

பிடித்தவரை விட்டுவிடுவர். 

**கூட்டுப்பாடல்:**

ஒருகுடம் தண்ணி ஊத்தி ஒருபூ பூத்ததாம்,
இரண்டு குடம் தண்ணி ஊத்தி இரண்டு பூ பூத்ததாம்,
---
பத்துக்குடம் தண்ணி ஊத்திப் பத்துப் பூ பூத்ததாம்.
(இப்போது இடையில் வருவோரைப் பிடித்துக்கொள்வர்) 

**அடுத்து விடுபடும் பாடல்**

இம்புட்டுப் பணம் தாரேன் விடுடா துலுக்கா, (சிறிய அளவு கையால் காட்டப்படும்)
இம்புட்டுப் பணம் தாரேன் விடுடா துலுக்கா, (சற்றுப் பெரிய அளவு கையால் காட்டப்படும்)
இம்புட்டுப் பணம் தாரேன் விடுடா துலுக்கா, (இன்னும் பெரிய அளவு கையால் காட்டப்படும்)

  

அளவு காட்டும் படம் பார்க்க. 

**விடுவித்துக் கொள்ளும் உரையாடல்**

பிடிபட்டவன் சிறுவனாயிருந்தால், 

உன் பெண்டாட்டி பெயர் என்ன என்பர். 
அங்குள்ள சிறுமியரின் பெயர்களில் ஒன்றைச் சொல்லவேண்டும்.
எல்லாரும் சிரிப்பர். (அகப்பட்டவனை விட்டுவிடுவர்.)

பிடிபட்டவர் சிறுமியாயிருந்தால்,

உன் புருசன் பெயர் என்ன என்பர். 
அங்குள்ள சிறுவர்களுள் ஒருவன் பெயரைச் சொன்னதும் சிரிப்பர்.
எல்லாரும் சிரிப்பர். (பிடிபட்டவர் விடுவிக்கப்படுவார்)

இவற்றையும் பார்க்க
------------------

தமிழர் விளையாட்டுகள் (அண்மைய காலம்)
பூப்பூ புளியம்பூ

கருவிநூல்
---------

ஞா.தேவநேயப் பாவாணர், *தமிழ்நாட்டு விளையாட்டுக்கள்*, சைவ சித்தாந்த நூற்பதிப்புக் கழக வெளியீடு, 1954
இ.ராஜநாராயணன், *வட்டார வழக்குச்சொல் அகராதி*, ராஜபவனம், இடைச்செவல் வெளியீடு, 1982.
One molecule of the Dicer protein from *Giardia intestinalis*, which catalyzes the cleavage of dsRNA to siRNAs. The RNase III domains are colored green, the PAZ domain yellow, the platform domain red, and the connector helix blue. The distance between the RNase III and PAZ domains, determined by the length and angle of the connector helix, has been suggested as the determinant for the length of siRNA molecules produced by a given Dicer variant.[1]
**டைசர்** (*Dicer*) விலங்கு மற்றும் தாவர (பயிர்) உயிரினத்தில் வரும் ஒரு உள்-ஆர்.என்.எ அழிவு (endoribonuclease) நொதியகும். இவைகள் ஆர்.என்.எ. சு III(RNAse III) என்னும் குடும்பத்தில் வருபவை ஆகும். டைசர்களின் சிறப்பு என்னவெனில், இவைகள் ஈரிழை ஆர்.என்.எ களையும் (dsRNA), முந்திய குறு ஆர்.என்.எ வையும் (pre-miRNA) 21-23 துகள்களாக (nucleotides) வெட்டி களைவது ஆகும். மேலும் இவைகள் வெட்டும் போது இரு துகள்களை 3' முனையில் நீட்டி அவைகளை தனியாக தொங்க விடுவது (overhangs) இதனின் தனி சிறப்பு. இதன் புரத அமைப்பில் ஆர்.என்.எ. சு III (RNAseIII) என்கிற முனையமும் (domain) PAZ என்கிற முனையங்களை கொண்டுள்ளது. இவ்விரு முனையங்கள் தான் சிறு ஆர்.என்.எ (siRNA) அளவுகளை உறுதிபடுத்துகின்றன. டைசர், ரிபோ கரு அமிலத்தால் தூண்டிய ஒடுக்கும் கலவை (RNA induced silencing complex (RISC) ஆக்கம் பெறுவதற்கு முதல் கரணி ஆகும். பின் இக்கலவை அர்கோனட் (argonaute) புரதங்களோடு இணைத்து, சிறு ஆர்.என்.எ மற்றும் குறு ஆர்.என்.ஏ வையும் அதற்கான இலக்கு செய்தி ஆர்.என்.எ (mRNA)களோடு பிணைந்து அழிகின்றன அல்லது புரத உற்பத்தியெய் தடுக்கின்றன.

குறிப்புகளும் மேற்கோள்களும்
---------------------------

1. ↑  Macrae I, Zhou K, Li F, Repic A, Brooks A, Cande W, Adams P, Doudna J (2006). "Structural basis for double-stranded RNA processing by Dicer". *Science* **311** (5758): 195–8. doi:10.1126/science.1121638. பப்மெட்:16410517.
**காசிநாத் நாராயணன் தீட்சித்** (**Kashinath Narayan Dikshit**) (21 அக்டோபர் 1889 – 12 ஆகஸ்டு 1946) இந்தியத் தொல்லியல் ஆய்வகத்தின் தலைமை இயக்குநராக 21 மார்ச் 1937 முதல் 1944-ஆம் ஆண்டு வரை (மோர்டிமர் வீலருக்கு முன்னர்) பணியாற்றியவர். 
தற்கால மகாராட்டிரா மாநிலம், சோலாப்பூர் மாவட்டம், பண்டரிபுரம் ஊரில் பிராமணர் குடும்பத்தில் பிறந்த தீட்சித், இந்தியத் தொல்லியல் ஆய்வ்கத்தில் சேரும் முன்னர் கொல்கத்தா இந்திய அருங்காட்சியகத்தின் கண்காணிப்பாளராக பணிபுரிந்தார். பின்னர் இவர் இந்தியத் தொல்லியல் ஆய்வகத்தின் கல்வெட்டியல் துறையின் துணை இயக்குநர் பதவி உயர்த்தப்பட்டார். இவர் 1937-இல் சிந்துவெளி நாகரிகத்தின் மொகஞ்சதாரோ தொல்லியல் களத்தில் ஜான் மார்சலுடன் பணியாற்றினார். 1937-இல் தீட்சித் இந்தியத் தொல்லியல் ஆய்வகத்தின் தலைமை இயக்குநரானார். இவர் 1940-1944-ஆம் ஆண்டுகளில் தற்கால உத்தரப் பிரதேச மாநிலத்தின் அகிச்சத்ரா தொல்லியல் களத்தை அகழாய்வு செய்தார். 1944-இல் பணி ஓய்வு பெற்ற பின்னர் இப்பணியை மோர்டிமர் வீலர் முடித்தார்.

இதனையும் காண்க
--------------

* அகிச்சத்ரா

மேற்கோள்கள்
-----------

* "Dikshit, Rao Bahadur Kashinath Narayan".

|
|  |
| முன்னர்**ஜெ. எப். பிளாகிஸ்டன்** | **தலைமை இயக்குநர் இந்தியத் தொல்லியல் ஆய்வகம்**1937-1944 | பின்னர்**மோர்டிமர் வீலர்** |

| * பா
* உ
* தொ
இந்தியத் தொல்லியல் ஆய்வகம் |
| --- |
| தலைமை இயக்குநர்கள் | 
* அலெக்சாண்டர் கன்னிங்காம்
* ஜேம்ஸ் பர்கெஸ்
* ஜான் மார்ஷல்
* அரால்டு அர்க்கிரீவ்ஸ்
* தயாராம் சகானி
* ஜெ. எப். பிளாகிஸ்டன்
* கே. என். தீட்சித்
* மோர்டிமர் வீலர்
* நிரஞ்சன் பிரசாத் சக்கரவர்த்தி
* மாதோ சரூப் வாட்ஸ்
* அமலானந்த கோஷ்
* பி. பா. லால்
* எம். என். தேஷ் பாண்டே
* பி. கே. தாபர்
* தேபாலா மித்திரா
* எம். எஸ். நாகராஜ ராவ்
* ஜெகத்பதி ஜோஷி
* முனீஸ் சந்திர ஜோஷி
* அச்சல மௌலிக்
* எஸ். கே. மகாபத்ரா
* பி. பி. சிங்
* அஜய் சங்கர்
* எஸ். பி. மதுர்
* கே. ஜி. மேனன்
* சி. பாபு இராஜீவ்
* கை. நா. சிறீவசுதவா
* கௌதம் செங்குப்தா
* பிரவீண் சிறீவசுதவா
* ராகேஷ் திவாரி
* உஷா சர்மா
* வி. வித்யாவதி

 |
| இதனையும் காண்க | 
* தமிழ்நாடு அரசு தொல்லியல் துறை
* இந்திய நில அளவைத் துறை
* இந்திய புவியியல் ஆய்வு மையம்

 |
***முதுகலை வணிக மேலாண்மை*** (Master of Business Administration, **MBA**) வணிக மேலாண்மைத் துறையில் பட்டமேற்படிப்புக் கல்வி பயின்றபின் பெறும் ஓர் பட்டமாகும். பல கல்வித்துறைகளிலிருந்தும் மாணவர்களைக் கவரும் இந்தக் கல்வித்திட்டம், 19வது நூற்றாண்டில் ஐக்கிய அமெரிக்காவில் தொழில் புரட்சியின் விளைவாக எழுந்த வணிக வளர்ச்சியை அறிவியல் சார்ந்து முகவாண்மை செய்யக்கூடிய தேவை ஏற்பட்டதை யடுத்து, உருவாக்கப்பட்டது. இந்தக் கல்வித்திட்டத்தின் மையமாக அமைந்துள்ள பாடங்கள் மாணவர்களுக்கு வணிகத்தின் பல்வேறு கூறுகளான கணக்குப்பதிவு, நிதிமேலாண்மை, சந்தைப்படுத்துதல், மனிதவளம், இயங்கு மேலாண்மை போன்றவற்றிற்கு அறிமுகப்படுத்துகின்றன. இக்கல்வியில் படிக்கும் மாணவர்கள் பொதுவான வணிக மேலாண்மை பாடத்திட்டத்தையோ அல்லது குறிப்பிட்ட துறைசார்ந்த படிப்பில் கூர்ந்து படிக்கவோ இயலும். வணிக மேலாண்மை பட்டமேற்படிப்புகளின் தரத்தையும் நிலைத்திறனையும் கண்காணித்து  செல்வாக்களிக்கும் அமைப்புகள் உள்ளன. பல நாடுகளிலும் வணிகவியல் பள்ளிகள் முதுகலை வணிக மேலாண்மைக் கல்வியை முழு நேரம், பகுதி நேரம், நிறுவன அதிகாரி மற்றும் தொலை கல்வி மாணவர்களுக்கு ஏற்றவாறு தகுந்த துறைசார் குவியத்துடன் அமைத்துள்ளன.

மேற்கோள்கள்
-----------

1. ↑  Kagan, Julia. "Master of Business Administration (MBA)". *Investopedia* (ஆங்கிலம்). 2021-05-12 அன்று பார்க்கப்பட்டது.
செயற்கைக்கோள் படப்பிடிப்பு. மேலே ஒண்டாரியோ ஏரி, மேல் வடதில் ஒனீடா ஏரி,ஒனீடாவிற்கு நேர் கீழே கசநோவியா ஏரி.
பிங்கர் லேக்சு வட்டார நிலப்படம்
**விரல் ஏரிகள்** (**பிங்கர் லேக்சு**,*Finger Lakes*) அமெரிக்காவின் நியூ யோர்க் மாநிலத்தின் *பிங்கர் லேக்சு வட்டாரம்* எனப்படும் பகுதியில் வடக்கு-தெற்காக அமைந்துள்ள ஏழு நீண்ட, குறுகலான ஏரிகள். 

புவியியல் பெயராக *விரல் ஏரி* மீயாழமிக்க பனிபடர்ந்த பள்ளத்தாக்கில் உள்ள நீண்ட, குறுகலான ஏரியைக் குறிக்கும்; ஆனால் ஓரிடத்தின் பெயராக *பிங்கர் லேக்சு* 19வது நூற்றாண்டிலிருந்து குறிப்பிடப்படுகிறது. கயுகா, செனெகா ஏரிகள் ஐக்கிய அமெரிக்க நாட்டிலுள்ள மீயாழமிக்க ஏரிகளாகும்; இவை முறையே 435 அடிகள் (133 m), 618 அடிகள் (188 m) ஆழமானவை. இவற்றின் அடிப்பகுதிகள் கடல்மட்டத்தையும் விட தாழ்வானவை. இவைகளில் எந்தவொரு ஏரியின் அகலமும் 3.5 மைல்கள் (5.6 km) கூடுதலாக இல்லை. இவற்றில் பரப்பளவில் மிகப் பெரியதான செனெகா ஏரி 38.1 மைல்கள் (61.3 km) நீளமும், 66.9 சதுர மைல்கள் (173 km2) பரப்பளவும் கொண்டுள்ளது.

மேற்கோள்கள்
-----------

1. 1 2  Mullins, H.T. Hinchey, E.J. Wellner, R.W. Stephens, D.B. Anderson, W.T. Dwyer, T.R. and Hine, A.C. 1996. *Seismic stratigraphy of the Finger Lakes: a continental record of Heinrich event H-1 and Laurentide ice sheet instability*. *Geological Society of America Special Paper* 311, pp.1-36 ISBN 9780813723112
2. ↑  Kozlowski, A. L. and Graham, B. L. eds. 2014, *Glacial geology of Cayuga County of the Eastern Finger Lakes–lakes, lore and landforms:* *Guidebook for the 77th Annual Reunion of the Northeastern Friends of the Pleistocene Meeting*, Auburn, New York, 140 p.

வெளி இணைப்புகள்
---------------

* பொதுவகத்தில் விரல் ஏரிகள் தொடர்பாக ஊடகக் கோப்புகள் உள்ளன.
* விக்கிச்செலவில் செலவு வழிகாட்டி: Finger Lakes
* Finger Lakes குர்லியில்
* The official Finger Lakes Tourism Alliance website
**முதிர்கரு** (Fetus/Foetus) அல்லது வளர்ந்த சினைக்கரு என்பது பாலூட்டிகள் அல்லது உடலினுள்ளேயே இனப்பெருக்கம் செய்யவல்ல முதுகெலும்பிகளில் கருக்கட்டப்பட்ட முட்டை, கருவணுவாக (Zygote) உருவாகி, பின்னர் இழையுருப்பிரிவு என்னும் கலப்பிரிவு மூலம் முளைய விருத்திக்கு உட்பட்டு முளையத்தை உருவாக்கி, குறிப்பிட்ட சில காலத்தின் பின்னர், குழந்தையாகப் பிறப்பு எடுப்பதுவரை தாயின் உடலினுள்ளேயே விருத்தியடைந்துவரும் உயிர்நிலையாகும்.

மனிதரில் இந்த முதிர்கரு என்னும் விருத்தி நிலையானது கருக்கட்டல் நடந்த 9 ஆவது கிழமையில் அல்லது கருத்தரிப்பு காலத்தின் 11 ஆவது கிழமையில் ஆரம்பித்து குழந்தை பிறப்பு வரை தொடரும்.

படத்தொகுப்பு
------------

* டாவின்சியின் வரைப்படம், 1513டாவின்சியின் வரைப்படம், 1513
* மனிதக் கருமனிதக் கரு
* இரட்டைக் கருநிலைஇரட்டைக் கருநிலை
* பனிக்குடப்பையின் உள்ளே இருக்கும் முதிர்கருபனிக்குடப்பையின் உள்ளே இருக்கும் முதிர்கரு
* வளர்ந்த மனிதக்கருவளர்ந்த மனிதக்கரு

அடிக் குறிப்புகள்
-----------------

1. ↑  Klossner, N. Jayne Introductory Maternity Nursing (2005): "The fetal stage is from the beginning of the 9th week after fertilization and continues until birth"
2. ↑  "The American Pregnancy Association". 2009-04-23 அன்று மூலம் பரணிடப்பட்டது. 2010-09-02 அன்று பார்க்கப்பட்டது.
**பி. ஏ. கிருஷ்ணன்** ஒரு இந்திய எழுத்தாளர் ஆவார், இவர் தமிழ் மற்றும் ஆங்கிலம் இருமொழிகளிலும் எழுதுகிறார். அவர் தனது வாழ்க்கையை, ஒரு இயற்பியல் ஆசிரியராக தொடங்கினார். பல ஆண்டுகள் இந்திய அரசாங்கத்தின் ஒரு அதிகாரியாக பணிபுரிந்தார். 30 ஆண்டுகளுக்கு பிறகு, ஒரு ஆராய்ச்சி நிறுவனத்தின் தலைமை நிர்வாக அதிகாரி பணியில் சேர்ந்தார். பின்னர் ஒரு பன்னாட்டு நிறுவனத்தின் மூத்த இயக்குனர் ஆனார்.

எழுத்து
-------

இவரது புகழ்பெற்ற நாவல்கள் புலிநகக் கொன்றை மற்றும் கலங்கிய நதி. இவர் எழுதிய மேற்கத்திய ஓவியங்கள் பற்றிய கட்டுரை காலச்சுவடு பதிப்பகத்தின் வெளியீடாக வந்தது. இவரது எழுத்து  பல  இந்திய நாளிதழ்களிலும் இலக்கியப் பத்திரிக்கைகளிலும் வெளிவந்து, பின்னர்  அவை தொகுத்து வெளீயிடப்பட்டுள்ளது. அவற்றுள் புகழ்பெற்றவை, அக்கிரகாரத்தில் பெரியார் மற்றும்  திரும்பிச் சென்ற தருணம். இவர் தமிழ் இலக்கியத்த தோட்ட நிறுவனத்தின் விருதுக் குழுவில் ஒரு ஆலோசகராக உள்ளார்.

குடும்பம்
---------

கிருஷ்ணன் தற்போது மனைவி ரேவதியுடன் டெல்லியில் வசிக்கிறார். இவர்களது ஒரே மகன் சித்தார்த் கலிபோர்னியாவிலுள்ள ஸ்டார்ட்-அப் நிறுவனத்தில் பணிபுரிகிறார்.

மேலும் பார்க்க
--------------

* இவரது வலைத்தளத்தில் அறிவியல் பற்றி எழுதியது :

மேற்கோள்கள்
-----------

1. ↑  "Judges - Tamil literary garden". Tamil Literary Garden. 14 November 2014 அன்று பார்க்கப்பட்டது.
2. ↑  "P A Krishnan". Westland books. 29 நவம்பர் 2014 அன்று மூலம் பரணிடப்பட்டது. 14 November 2014 அன்று பார்க்கப்பட்டது.
**புச்செரெர் வினை** (*Bucherer reaction*) என்பது கரிம வேதியியலில் அம்மோனியா மற்றும் சோடியம் பைசல்பைட்டு முன்னிலையில் ஒரு நாப்தைலமீன் நாப்தாலாக மீளக்கூடிய ஒரு மாற்று வினையாகும்.[1][2][3]

பிரெஞ்சு வேதியியலாளர் ராபர்ட் லெப்டிட்டு, 1898 இல் இவ்வினையைக் கண்டறிந்தார். ஆனால் (1869–1949) காலத்தவரான செருமன் வேதியியலாளர் ஆன்சு தியோடர் புச்செரர் இவ்வினையின் மீள்வினையை தனியராக கண்டறிந்து 1904 ஆம் ஆண்டில் வெளியிட்டார். எனவே இவ்வினை தவறுதலாக புச்செரர்-லெப்டிட்டு வினையென்று வழங்கப்படுகிறது.

வினைவழிமுறை
-----------

வினைவழி முறையின் **முதல் படியில்** ஒரு கார்பன் அணுவுடன் அதிக எலக்ட்ரான் அடர்த்தியுடன் ஒரு புரோட்டான் சேர்கிறது. எனவே நாப்தாலின் **C2** அல்லது **C4** கார்பன் முன்னுரிமை பெறுகிறது. **(1)** இதனால் ஒத்திசைவு நிலைபெற்ற கூட்டு விளைபொருள் உருவாகிறது. **1a-1e.** நாப்தலீனிலுள்ள முதல் வளைய அமைப்பு 25 கிலோ கலோரி / மோல் இழப்பில் அரோமாட்டிக் பண்பை இழக்கிறது. அடுத்த படியில் **1e** வழியாக **C3** கார்பனுடன் பைசல்பைட்டு எதிர்மின் அயனி சேர்கிறது. இந்தக் காரணத்தால் **3a** உருவாகிறது. இது அதிக நிலைப்புத் தன்மை கொண்ட டெட்ராலோனின் சல்போனிக் அமிலமாக இடம் மாறுகிறது. அமீனின் அணுக்கரு நாட்டக் கூடுதல் வினையால் **4a** உருவாகிறது மற்றும் இதனுடைய அமைப்பு மாற்ற சமநிலை வடிவமான **4b** நீரை இழந்து ஒத்திசைவு நிலைபெற்ற நேர்மின் அயனியாகிறது. **5a** இச்சேர்மம் புரோட்டான் நீக்கப்பட்டு இமைன் **5b** அல்லது இனாமைன் **5c** ஆக மாறுகிறது. ஆனால் இரண்டும் இயங்கு சமநிலையில் காணப்படுகிறது. இனாமைன் சோடியம் பை சல்பைட்டை நீக்கி நாப்தைலமீனாக உருவாகிறது. **(6)**

இது ஒரு மீள் வினை என்பதை முக்கியமாகக் கவனத்திற் கோள்ள வேண்டும்.இவ்வினையின் தொகுப்பு கீழே தரப்பட்டுள்ளது.

புச்செரெர் கார்பசோல் தொகுப்பு வினையும் இதனுடன் தொடர்பு கொண்ட வினையாகும்.

மேற்கோள்கள்
-----------

1. ↑  H Seeboth. *Angew Chem Int Ed* 6(4) (1967) 307-317 (mechanisme) DOI
2. ↑  Drake, N. L. *Org. React.* **1942**, *1*.
3. ↑  M B Smith, J March. *March's Advanced Organic Chemistry* (Wiley, 2001) (ISBN 0-471-58589-0)
**வீரசிங்கம் துருவசங்கரி** (செப்டம்பர் 5, 1950 - டிசம்பர் 2, 2006) இலங்கையைச் சேர்ந்த ஓர் அறிவியலாளரும் கண்டுபிடிப்பாளரும் மண் ஆராய்ச்சியாளரும் ஆவார். தொலைக்காட்டியாகவும் நுணுக்குக்காட்டியாகவும் பாவிக்கக்கூடிய கருவியொன்றை வடிவமைத்தார். அத்துடன் சூரிய அடுப்பு, பனிக்கட்டி, பனிமழை போன்றவற்றை அளக்கும் கருவிகளையும் கண்டுபிடித்தார்.

வாழ்க்கைக் குறிப்பு
-------------------

யாழ்ப்பாணம், பருத்தித்துறையைப் பிறப்பிடமாகக் கொண்ட துருவசங்கரி புத்தூர் சோமஸ்கந்தா கல்லூரியின் முன்னாள் அதிபர் ச. வீரசிங்கம் - அன்னப்பாக்கியம் தம்பதியருக்கு 12வது மகவாகப் பிறந்தார். இவர் தமிழர் விடுதலைக் கூட்டணியின் தலைவர் வி. ஆனந்தசங்கரியின் சகோதரர் ஆவார். பருத்தித்துறை ஹாட்லிக் கல்லூரியில் கல்வி பயின்ற இவர் வேளாண்மைத் துறையில் முதுமாணி (MSc) பட்டத்தை 1977 இல் மொஸ்கோ லுமும்பா பல்கலைக்கழகத்தில் பெற்றார்.

பட்டப்படிப்பை முடித்து இலங்கை திரும்பிய துருவசங்கரி இலங்கையில் மகாவலித் திட்டத்தில் இணைந்து பணியாற்றினார். பின்னர் கனடாவுக்கு புலம்பெயர்ந்தவர் அங்கு பல அறிவியல் ஆராய்ச்சிகளை மேற்கொண்டார். அத்துடன் பல அறிவியல் இதழ்களுக்கு ஆராய்ச்சிக் கட்டுரைகளை எழுதியுள்ளார்.

வெளியிட்ட நூற்கள்
-----------------

* Research Articles on Palymyrah Palm (1979)
* Lost Aviation Technology (1994)
* என் மொழியின் கதை (2005)
* The Story of my Language. (2005)

அடிக்குறிப்புகள்
----------------

1. ↑  The ornamental design for a combination telescope and microscope

வெளி இணைப்புக்கள்
-----------------

* In Memoriam Veerasingan Dhuruvasangary: A Reflection பரணிடப்பட்டது 2007-09-28 at the வந்தவழி இயந்திரம்
* Kataragama by Veerasingham Dhuruvasangary
[*தொடர்பிழந்த இணைப்பு*]
* வீரம் செறிந்த வன்னியின் தேடல்கள் பரணிடப்பட்டது 2007-09-28 at the வந்தவழி இயந்திரம்

| * பா
* உ
* தொ
அறிவியலில் தமிழர்கள் |
| --- |
| அணுக்கருவியல் | 
* சிதம்பரம்
* சிவதாணு

 |
| அறிவியல் | 
* ரவீந்திரநாத்

 |
| இயற்பியல் | 
* இராமன்
* கிருட்டிணன்
* சந்திரசேகர்
* வெங்கட்ரமணன்

 |
| இயற்கை வேளாண்மை | 
* நம்மாழ்வார்
* பாமயன்

 |
| உயிரியல் | 
* ராமகிருஷ்ணன்

 |
| உயிரிய சூழலியல் | 
* சுவாமிநாதன்

 |
| கல்வெட்டியல் | 
* மகாதேவன்
* இரா.மதிவாணன்

 |
| கணிதம் | 
* இராமானுசன்
* எலியேசர்

 |
| கணிணியியல் | 
* கண்ணன்

 |
| நூலகவியல் | 
* வே. தில்லைநாயகம்
* அ. திருமலைமுத்துசுவாமி

 |
| வானியல் | 
* அண்ணாதுரை

 |
| விண்வெளி பொறியியல் | 
* அப்துல் கலாம்
* கைலாசவடிவு சிவன்
* சுப்பையா அருணன்
* ந‌. வளர்மதி

 |
| மருத்துவம் | 
* மகேஸ்வரன்

 |
| மானிடவியல் | 
* தம்பையா

 |
| மூலக்கூற்று உயிரியற்பியல் | 
* பலராம்

 |
| தொழில்நுட்பவியல் | 
* ராஜன்

 |
| தொழில்துறை | 
* துரைசாமி

 |
| வேளாண்மை | 
* துரைசாமி
* துருவசங்கரி

 |
|  |
| --- |
|  |
|  **ஈழப் போராட்டகாரணங்கள்** |
| தனிச் சிங்களச் சட்டம் |
| பெளத்தம் அரச சமயமாக்கப்படல் |
| இலங்கைக் குடியுரிமைச் சட்டம் |
| கல்வி தரப்படுத்தல் சட்டங்கள் |
| திட்டமிட்ட சிங்கள குடியேற்றம் |
| அரச பயங்கரவாதம் |
| யாழ் பொது நூலகம் எரிப்பு |
| சிங்களமயமாக்கம் |
| வேலைவாய்ப்பில் இனப்பாகுபாடு |
| சிங்களப் பேரினவாதம் |
| ஆட்கடத்தல்களும் காணாமல் போதல்களும் |
| அரச சித்திரவதை |
| பாலியல் வன்முறை |
| இலங்கைத் தமிழர் இனவழிப்பு |
| இலங்கையில் மனித இனத்துக்கெதிரான குற்றங்கள்

---

 |
| இலங்கை இனப்பிரச்சினைக் காலக்கோடு |
| * பா
* உ
* தொ
 |

**இலங்கைத் தமிழர் உரிமைப் போர்** என்பது நான்காம் ஈழப்போரின் இறுதிகட்டத்தில் வன்னியில் நடந்த ஈழத் தமிழர் இனப்படுகொலையைக் கண்டித்தும், உடனடி நிவாரணம் கோரியும், தமிழர்களின் அடிப்படை மனித உரிமைகளை கோரியும் உலகெங்கும் மார்ச் 19, 2009 திங்கட்கிழமை நடைபெற்ற எதிர்ப்புப் போராட்டங்களைக் குறிக்கிறது.

தமிழ் மக்களின் தன்னாட்சி, தாயகம், தேசியம், மனித உரிமைகளை இலங்கை அரசு மதிக்க சர்வதேச சமூகம் அழுத்தம் தரும் வண்ணம் இந்த போராட்டங்கள் ஒழுங்குசெய்யப்பட்டன. மக்கள், ஊடகம், அரசியல், பொருளாதாரம் ஆகிய நான்கு தளங்களையும் இலக்காகக் கொண்டு இப் போராட்டங்கள் முன்னெடுக்கப்பட்டன.
**பைலா** (*பயிலா* என போர்த்துகீசியில் அழைக்கப்படும்) என்பதன் பொருள் () இசை ஆகும். இலங்கை மற்றும் கோவா கத்தோலிக்கர்களின் பிரபலமான இந்த வகை இசையானது பல நூற்றாண்டுகளுக்கு முன்பு போர்த்துகீசிய பர்கர்கள் மற்றும் இலங்கை காஃபிர்கள் மத்தியில் தோன்றியது. இலங்கை, கோவா, மங்களூர் மற்றும் போர்ச்சுகல் ஆகிய நாடுகளில் விருந்துகள் மற்றும் திருமணங்களின் போது நடனத்துடன் பைலா பாடல்கள் இசைக்கப்படுகின்றன. 

நாட்டுப்புற கலையின் ஒரு வடிவமாக பைலா இசை இலங்கையில் பல நூற்றாண்டுகளாக பிரபலமாக உள்ளது. 1960 களின் முற்பகுதியில், இது இலங்கையின் பிரதான கலாச்சாரத்தில் நுழைந்து, முதன்மையாக காவல்துறை அதிகாரியின் பணியின் மூலம் பாடகர் வாலி பாஸ்டியன்ஸ் ஆனார். சிங்கள வரிகளுக்கு ஏற்றவாறு 6/8 "*காஃபிர்ஹினா* "தாளங்களைத் *தழுவத்* தொடங்கினார். 1970 களில் எம்.எஸ். பெர்னாண்டோ மற்றும் மேக்ஸ்வெல் மெண்டிஸ் போன்ற இசைக்கலைஞா்களால் பேய்லா இலங்கையின் பிரபலமான இசையாகவும் நன்கு அறியப்பட்ட மற்றும் மரியாதைக்குரிய பாணியாகவும் வளர உதவியது. இது முதன்மையான நடன இசையாக கருதப்படுகிறது.

வரலாறு
------

1505ஆம் ஆண்டு அவர்கள் வந்த பிறகு, போர்த்துகீசியர்கள் சிங்களவர்களை ரோமன் கத்தோலிக்க மதத்திற்கு மாற்றத் தொடங்கினர், மசாலா மற்றும் அடிமை வர்த்தகம் மூலம் தங்கள் செல்வத்தையும் சக்தியையும் பறித்தனர். 1630 ஆம் ஆண்டிலேயே, ஆப்பிரிக்க காஃபிர்கள் இலங்கைக்கு அடிமைகளாகவோ அல்லது வீரர்களாகவோ பணியாற்ற அழைத்து வரப்பட்டனர். காஃபிர்கள் ஒரு காலத்தில் 'ஓபியத்தில் மூழ்கியவர்கள் மற்றும் பானத்துடன் புத்திசாலித்தனமானவர்கள்' என்று வர்ணிக்கப்பட்டனர். காஃபிர்ஸின் கவலையற்ற இசை என்று அழைக்கப்படும் ஆவி சிக்கோட் மற்றும் "*காஃப்ரின்ஹா* "என்ற இரண்டு இசை வடிவங்களை நகைச்சுவை மற்றும் நையாண்டி மூலம் *ஊக்குவித்தது*. 

1894 ஆம் ஆண்டில், வழக்கறிஞர் சார்லஸ் மத்தேயு பெர்னாண்டோ சிக்கோட் என்பது ஒரு "மெதுவான மற்றும் ஆடம்பரமான" இசை என்றும் அதே நேரத்தில் "*காஃப்ரின்ஹா* ""வேகமான மற்றும் அதிக ஆரவாரமான" மற்றும் "ஒரு விசித்திரமான ஜெர்கி இயக்கம் என்று எழுதியுள்ளாா். *"kafrinha" என்னும் சொல்* *"Kaf"* (கறுப்பர்கள்) மற்றும் *rinha*  என்னும் வாா்த்தையிலிருந்து பிாிக்க்பப்ட்டதாகும். அதன் பொருள் "உள்ளூர் பெண்" என்பதாகும் *"* இதனால் காஃபிர்கள் மற்றும் போர்த்துகீசிய பர்கர்கள் சுதந்திரமாக கலந்தன. மேலும் சிக்கோட் மற்றும் "*காஃப்ரின்ஹா* "ஆகியவை படிப்படியாக பைலா என அறியப்பட்டன. போர்த்துகீசிய வினைச்சொல் 'பைலர்' என்பதற்கு 'நடனம்' என்று பொருள்.

குறிப்புகள்
-----------

1. 1 2 3  "Stepping back in time with Baila". Wijeya Newspapers Ltd. 6 December 2015 அன்று பார்க்கப்பட்டது.

வெளி இணைப்புகள்
---------------

* இலங்கை இசை அடைவு
* கிரனாடாபைலா